**Návrh**

**Všeobecne záväzné nariadenie**

**č. /2024**

**o podmienkach predaja výrobkov a poskytovaní služieb na trhových miestach**

**(trhový poriadok)**

………………………………………………………………………………………………

Obecné zastupiteľstvo v Ochodnici v súlade so zákonom č. 369/1990 Zb. o obecnom zriadení v znení neskorších predpisov a zákonom č. 178/1998 Z. z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o trhoch“) uznieslo pre územie obce Ochodnica na tomto Všeobecne záväznom nariadení (ďalej len „ VZN“).

**Článok 1**

**Základné ustanovenie**

1. Toto VZN podrobnejšie upravuje podmienky predaja a služieb na trhových miestach obce Ochodnica pre fyzické a právnické osoby, ktoré na trhových miestach predávajú výrobky a poskytujú služby (ďalej aj „predávajúci na jarmoku“) na základe zákona o trhoch.

2. Účelom tohto VZN je stanoviť podmienky účasti na trhových miestach, pridelenia trhového miesta, podmienky predaja, úhrady za pridelené trhové miesto, ako aj kontroly dodržania trhového poriadku.

3. Pre účely tohto VZN sa pod pojmom trhové miesto rozumie miesto  ambulantného predaja a príležitostný trh.

Ambulantný predaj je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni.

Príležitostným trhom sa rozumie predaj výrobkov a poskytovanie služieb na priestranstve dočasne určenom na takýto predaj.

4. Správu trhových miest s ambulantným predajom a príležitostným trhom vykonáva obec (ďalej len „správca“).

**Článok 2**

**Povolenie na zriadenie trhového miesta**

Povolenie na zriadenie trhového miesta vydáva obec Ochodnica. Obec Ochodnica vydá povolenie na zriadenie trhového miesta na základe žiadosti (príloha č. 1), ktorej prílohou je kópia zaplatenia poplatku za predajné miesto a doklad:

- preukazujúci splnenie požiadaviek na predaj výrobkov a poskytovania služieb podľa osobitných predpisov (zákon č. 455/1991 Zb. o živnostenskom podnikaní (živnostenský zákon) v znení neskorších predpisov)

- potvrdenie obce o registrácií samostatne hospodáriaceho roľníka (SHR), prípadne potvrdenie obce o vlastníctve alebo prenájme pozemku, na ktorom sa uskutočňuje vlastná pestovateľská alebo chovateľská činnosť.

**Článok 3**

**Určenie trhových miest**

1. Za trhové miesta určené pre konanie ambulantného predaja sa určuje:

a) priestor pred Kultúrnym domom

b) plocha pri ceste na čistenie peria.

Za trhové miesta určené pre konanie príležitostných trhov sa určuje priestranstvo:

a) priestranstvo pri obecnom úrade

b) priestranstvo pri kostole

2. Na území obce Ochodnica sa konajú tieto príležitostné trhy:

a) Folklórny festival

b) Martinské oslavy

c) Vianočné trhy

d) iné príležitostné trhy v priebehu roka na území obce, realizované s podporou obce.

3. Trhovými dňami pre ambulantný predaj a príležitostný trh sú pondelok až nedeľa.

Predajná doba je určená:

a) ambulantný predaj od 8,00 hod. do 17:00 hod.

b) príležitostný trh 10:00 hod do 22:00 hod

Uvedená predajná doba platí rovnako pre predajné miesta s občerstvením, ako aj pre ostatné predajné miesta.

**Článok 4**

**Osoby oprávnené predávať výrobky y poskytovať služby**

1. Na trhových miestach môžu na základe povolenia obce uskutočňovať predáj výrobky a poskytovať služby:

a) fyzické a právnické osoby oprávnené na podnikanie podľa osobitných predpisov, (§ 2 ods. 3 Obchodného zákonníka, zákona 455/1991 Zb. o živnostenskom podnikaní),

b) fyzické osoby predávajúce rastlinné a živočíšne produkty z vlastnej pestovateľskej a chovateľskej produkcie (SHR, drobnochovatelia, drobnopestovatelia) a lesné plody,

c) fyzické osoby predávajúce vlastné použité výrobky v primeranom množstve medzi sebou,

d) fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.

2. Predávať výrobky a poskytovať služby môžu za rovnakých podmienok i občania iných členských štátov Európskej únie.

**Článok 5**

**Povinnosť predávajúcich na trhovom mieste**

Predávajúci na trhovom mieste je povinný:

a) dodržiavať zákon o trhoch a tento trhový poriadok,

b) dodržiavať pokyny správcu,

c) označiť svoje predajné zariadenie podľa osobitných predpisov,

d) používať elektronickú registračnú pokladnicu podľa osobitných predpisov,

e) udržiavať miesto predaja výrobkov a poskytovania služieb v čistote, po skončení

predaja zanechať predajné miesto čisté a upratané,

f) zreteľne označiť predávané výrobky a poskytované služby cenou,

g) dodržiavať ostatné podmienky predaja výrobkov a poskytovania služieb podľa

osobitných predpisov,

h) dodržiavať začiatok a koniec predajnej doby.

2. Predávajúci na trhovom mieste je povinný predložiť orgánu dozoru:

a) doklad o oprávnení na podnikanie, iné povolenie na predaj výrobkov a poskytovanie služieb a preukaz totožnosti,

b) povolenie na predaj a zaplatenie poplatku,

c) zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovania služieb.

d) doklad o nadobudnutí tovaru, doklad sa nevyžaduje ak ide o predaj vlastných používaných výrobkov medzi občanmi v primeranom množstve alebo o predaj výrobkov z pestovateľskej a chovateľskej činnosti alebo lesných plodín,

e) pri predaji húb osvedčenie o odbornej spôsobilosti.

3. Pri predaji z pojazdných predajní predloží predajca na predmetné vozidlo rozhodnutie o jeho schválení na túto činnosť príslušným Regionálnym úradom verejného zdravotníctva vydaného na území SR a súčasne plniť povinnosti v ňom uvedené.

**Článok 6**

**Druhy predávaných výrobkov a poskytovaných služieb**

1. Na trhových miestach sa povoľuje predaj:

a) občerstvenie - jedlá a nápoje určené na priamu konzumáciu na mieste je možné uskutočňovať iba v stánkoch alebo iných prevádzkach, ktoré sú na tento účel osobitne vybavené a schválené rozhodnutím úradu verejného zdravotníctva,

b) potravinárske výrobky v spotrebiteľskom balení,

c) originálne balené mliečne výrobky, pri dodržaní teplotných požiadaviek na ich uchovávanie na mieste predaja,

d) originálne balené a označené pekárenské a cukrárenské výrobky od oprávnených výrobcov,

e) poľnohospodárske produkty, ktoré nie sú určené pre výživu ľudí - kvety, priesady, sadenice, ozdobné kry, semená kvetov a zeleniny,

f) ovocie a zelenina, ktorá vyhovuje hygienickým požiadavkám v zmysle platných predpisov,

g) lesné plodiny po predložení potvrdenia o súhlase k ich odberu od príslušného vlastníka alebo správcu pozemku,

h) čerstvé huby, ak má predávajúci platné osvedčenie o odbornej spôsobilosti na nákup, predaj a spracúvanie húb,

i) včelie produkty od prvovýrobcov zaregistrovaných na veterinárnej správe v mieste pôvodu, pričom každý kus spotrebiteľského balenia musí byť označený

etiketou s predpísanými údajmi,

j) vlastné po domácky vyrábané alebo spracované drobné kuchynské potreby z dreva, košikárske výrobky a ostatné domáce výrobky z prútia, peria a kože,

k) okrasná keramika a umelé kvety,

l) balené sušené ovocie, semená a orechy, označené predajcom a rokom zberu,

m) drobné umelecké predmety a drobné remeselné výrobky, sezónne, úžitkové a ozdobné predmety, hračky,

2. Na trhových miestach je možné poskytovať služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) sklenárske práce,,

f) čistenie peria.

**Článok 7**

**Zákaz predaja niektorých výrobkov**

Na trhových miestach sa zakazuje predávať:

a) zbrane a strelivo,

b) výbušniny a pyrotechnické výrobky,

c) tlač a iné veci, ktoré ohrozujú mravnosť,

d) tabak a tabakové výrobky a výrobky, ktoré sú určené na fajčenie a neobsahujú tabak,

e) jedy, omamné a psychotropné látky,

f) lieky,

g) automobily, motocykle, ich súčiastky a príslušenstvo,

h) chránené živočíchy, exempláre živočíchov, nebezpečné živočíchy a invázne druhy živočíchov,

i) živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,

j) chránené rastliny, exempláre rastlín a invázne druhy rastlín,

k) huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

**Článok 8**

**Rezervácia miesta a povolenie na predaj**

1. Záujemca o predaj výrobkov alebo poskytovanie služieb na trhových miestach podáva žiadosť (príloha č. 1) písomne alebo elektronicky spolu s povinnými prílohami (príloha č. 1) a to:

a) poštou na adresu: Obecný úrad Ochodnica, Ochodnica č. 121, 023 35 Ochodnica

b) elektronicky na adresu: obec@ochodnica.sk

c) elektronicky podľa osobitného predpisu 1)

Žiadosť o príležitostný trh spolu s povinnými prílohami musí záujemca podať žiadosť spolu s povinnými prílohami, najneskôr 30 kalendárnych dní pred jeho konaním.

2. Na základe údajov uvedených záujemcom v žiadosti vydá správca povolenie na predaj, v ktorom  určí predajné miesto, sortiment predávaného tovaru alebo poskytovania služieb, uhradenie poplatku.

Predávajúci je povinný povolenie obce umiestniť na viditeľnom mieste na predajnom stánku alebo zariadení v deň konania ambulantného predaja a príležitostného trhu.

3. Poplatok je možné zaplatiť

a) prevodom na bankový účet Obce Ochodnica ,

b) v hotovosti do pokladne Obecného úradu Ochodnica.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) zákon č. 305/2013 Z.z. o elektronickej podobe výkonu pôsobnosti orgánov verejnej moci a o zmene

a doplnení niektorých zákonov (zákon o e.Governmente) v znení neskorších predpisov.

5. Osobné a nákladné autá, autá slúžiace ako náhradný sklad predávaného tovaru sú vylúčené z priestorov príležitostného trhu, s výnimkou tých, ktorým bolo povolené parkovanie za predajným miestom. Ich umiestnenie na vyhradených parkoviskách si zabezpečí správca na vlastné náklady. Dopravné prostriedky prispôsobené na priamy predaj, ktoré slúžia ako náhrada za predajný stánok môžu zotrvať na zakúpených trhových miestach.

6. Zakúpené trhové miesto je viazané na predávajúceho, na ktorého bolo vystavené povolenie a ktorému bol vystavený doklad o úhrade poplatku. Pri kontrole sa predajca preukáže povolením obce - vyčlenením predajného trhového miesta a dokladom o úhrade poplatku za trhové miesto. Ponúkaná cena za prenájom predajného miesta môže byť opakovane navyšovaná

7. Každému z predajcov je vyčlenené predajné trhové miesto. Obsadenie trhového miesta sa povoľuje len v deň konania príležitostného trhu a ambulantného predaja.

8. Výber záujemcov na predajné miesto s  občerstvením a predajom alkoholu, príp. bez predaja alkoholu, prebehne výberom na základe najvyššej ponúknutej ceny za prenájom  predajného miesta.

**Článok 8**

**Úhrada za trhové miesto**

1. Výška úhrady za trhové miesto – príležitostný trh

a) za predajný stánok 10 €/miesto (3x2m/1 miesto)

b) stánok s tradičnou remeselnou tvorbou - bezplatne

c) dopravný prostriedok prispôsobený na priamy predaj, službu 15 €/státie

Od úhrady sú oslobodení

a) školy a školské zariadenia

b) záujmové organizácie

2. Výška úhrady za trhové miesto – ambulantný predaj

a) za predajný stánok 10 €/miesto (3x2m/1 miesto)

b) za dopravný prostriedok prispôsobený na priamy predaj, službu 15 €/státie

3. Od úhrady sú oslobodení

a) školy a školské zariadenia

b) záujmové organizácie

4. Za spotrebu elektrickej energie pre elektrické spotrebiče a osvetľovacie telesá v stánku s občerstvením je zúčastnený predajca povinný uhradiť poplatok 15,00 eur/deň.

5. Predajca má právo písomne zrušiť svoju žiadosť o prenájom trhového miesta pre príležitostný trh. Ak svoju žiadosť zruší najneskôr v čase 10 pracovných dní pred stanoveným termínom konania príležitostného trhu, 50% uhradenej sumy prepadá v prospech obce, 50% sa vráti účastníkovi. Pri zrušení žiadosti po tejto lehote zaniká nárok na vrátenie úhrady v plnej výške.

6. Pri neúčasti predajcu na príležitostnom trhu, ktorý písomne nezrušil svoju záväznú objednávku podľa ods. 4 uhradený poplatok prepadá v plnej výške v prospech obce.

7. Správca si vyhradzuje právo výberu predajcov podľa vlastného uváženia.

**Článok 8**

**Kontrola dodržiavania trhového poriadku**

1. Dozor nad dodržania tohto VZN vykonáva obec Ochodnica prostredníctvom :

a) poverených zamestnancov Obecného úradu Ochodnica,

b) hlavného kontrolóra obce Ochodnica.

2. Orgány dozoru môžu zakázať predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto alebo bez povolenia predáva výrobky, alebo poskytuje služby na trhovom mieste alebo porušuje povinnosti predávajúcich na trhových miestach.

3. Orgán dozoru môže uložiť pokutu za porušenie tohto VZN a príslušných ustanovení zákonov vzťahujúcich sa na predaj na trhových miestach fyzickej osobe podnikateľovi a právnickej osoby. Prípadné sankcie (pokuty) sú riešené v zákone o trhoch.

4. Pokutu nemožno uložiť, ak bola za to isté porušenie povinností uložená pokuta podľa osobitných predpisov.

5. Oprávnenia dozorných, inšpekčných a iných orgánov a ukladanie pokút podľa osobitných predpisov nie sú týmto VZN dotknuté.

**Článok 9**

**Spoločné záverečné ustanovenia**

1. Obecné zastupiteľstvo obce Ochodnica sa na tomto všeobecne záväznom nariadení uznieslo dňa ...................... 2024, uznesením č. ..../2024.

2. Nadobudnutím účinnosti tohto všeobecne záväzného nariadenia sa ruší Všeobecne záväzné nariadenie č. 1/2019 o podmienkach predaja výrobkov a poskytovania služieb na trhových miestach v obci Ochodnica zo dňa 22.02.2019.

3. Toto nariadenie nadobúda účinnosť 15 dňom jeho vyvesenia.

V Ochodnici, dňa 13. 05. 2024

Radoslav Ďuroška

starosta obce

Príloha č. 1

**Záväzná prihláška a žiadosť o vydanie povolenia na predaj na trhových miestach**

Dátum konania:

Meno a priezvisko/ Obchodný názov: ………………………………………………………...

…..............................................

Adresa trvalého pobytu/ sídlo: ..................................................................................................

……………………………………………………………………............................................

Dátum narodenia/ IČO: …………………………....

Kontaktná osoba: ………………………………………………………………........................

Telefonický kontakt, e-mail: .......................................................................................................

.

V zmysle ustanovenia zákona 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zák. č. 178/1998 Z. z.“) a v zmysle Všeobecne záväzného nariadenia obce Ochodnica č. 1/2024 podmienkach predaja výrobkov a poskytovania služieb na trhových miestach (trhový poriadok), Vás žiadam o vydanie povolenia na predaj výrobkov (poskytovanie služieb) /ambulantný predaj, počas folklórneho festivalu, ...................../.na území obce Ochodnica.

Predávaný sortiment výrobkov, druh poskytovaných služieb:

…………………………………..………………………………………………………….

……………………………………………...........................................................................

Počet miest ..............................(3x2 m čo je 1 miesto)

Pridelené trhové miesto (zóna - vyplní zamestnanec obce):

………………………………...

Auto v priestore trhového miesta: ( áno /nie )……………………………..ŠPZ : ……………..

(Požiadavka na umiestnenia auta bude prehodnotená organizátorom a je spoplatnená)

Prípojku elektrickej energie obec Ochodnica zabezpečuje len pre občerstvenie, kde sú umiestňovaní predajcovia rýchleho občerstvenia.

**Požadujete pripojenie elektrickej energie (áno /nie)……………400/230V………........**

Organizátor si vyhradzuje právo na prideľovanie trhových miest podľa vlastného rozhodnutia.

Prihlášky je potrebné doručiť poštou na adresu Obecný úrad Ochodnica, Ochodnica 121, 023 35 Ochodnica, alebo emailom na obec@ochodnica.sk

**INFORMOVANIE**

Obec Ochodnica po splnení účelu spracúvania osobných údajov bez zbytočného odkladu zabezpečí likvidáciu osobných údajov pokiaľ to osobitný zákon nevyžaduje inak. Obec Ochodnica vyhlasuje, že zabezpečí primeranú úroveň ochrany osobných údajov a že bude spracúvať osobné údaje len v súlade s dobrými mravmi a bude konať spôsobom, ktorý neodporuje zákonu o ochrane osobných údajov a ani osobitným zákonom, podľa ktorých sa osobné údaje spracovávajú.

**Prevádzkovateľ**: Obec Ochodnica, Ochodnica 121, 023 35 Ochodnica

Kontaktné údaje na zodpovednú osobu: ..............................

Právny základ: osobitný zákon

Príjemcovia alebo kategórie príjemcov: Obec Ochodnica

Doba uchovávania osobných údajov: podľa osobitného zákona a registratúrneho poriadku

**Práva žiadateľa:**

• žiadateľ má právo požadovať od obce Ochodnica prístup k jeho osobným údajom a právo na ich opravu, ako aj právo na prenosnosť údajov,

• žiadateľ má právo obhajovať svoje práva prostredníctvom zodpovednej osoby alebo podaním podnetu na šetrenie, sťažnosti, dozornému orgánu, na Slovensku Úradu na ochranu osobných údajov v zmysle §100 zákona č. 18/2018 Z. z.

• súhlas žiadateľa so spracovaním a použitím osobných údajov na  účely poskytnutia trhového miesta v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,

Dňa: \_\_\_\_\_\_\_\_\_\_\_\_\_\_\_\_\_\_\_\_\_\_\_

pečiatka, podpis

Prílohy:

- Živnostenský list alebo výpis z obchodného registra

- Rozhodnutie RUVZ a ŠVPS pre potravinársky tovar ( zákon č. 178/1998 Z.z.)

- Revízna správa pripojeného elektrického zariadenia

- vzorový doklad z registračnej pokladnice

Obec Ochodnica

Všeobecne záväzné nariadenie

Číslo: /2024

OBEC OCHODNICA

v súlade s ustanovením § 6 zákona č. 369/1990 Zb. o obecnom zriadení v znení neskorších

predpisov vydáva

Všeobecne záväzné nariadenie

č. 1/2024

o podmienkach predaja výrobkov a poskytovaní služieb na trhových miestach (Trhový poriadok)

………………………………………………………………………………………………

**Návrh tohto všeobecne záväzného nariadenia (VZN)**

Vyvesený na úradnej tabuli obce dňa: 13.5.2024

Dátum začiatku lehoty na pripomienkové konanie: 14.05.2024

Dátum ukončenia pripomienkového konania: 24.05.2024

Vyhodnotenie pripomienok k návrhu VZN uskutočnené dňa:

**Schválené všeobecne záväzné nariadenie**

Na rokovaní obecného zastupiteľstva dňa:

Vyhlásené vyvesením na úradnej tabuli obce dňa:

VZN nadobúda účinnosť dňom: